open-index/open-wikipedia-markdown huggingface dataset:
ஈச்சம்பாடி

**ஈச்சம்பாடி** (*Ichambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது  கே. வேட்ரப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொல்லைவிலும், அரூரிலிருந்து 25 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°11'41.1"N 78°21'20.6"Eஆகும். 

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1214 குடும்பங்களும், 4570 மக்களும் வசிக்கின்றனர். இதில் 2377 ஆண்களும்  2193 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ரேச்சல் லோ

**ரேச்சல் லோ** (Rachael Low) (பிறப்பு; 6, சூலை 1923) என்பவர் ஒரு ஆங்கிலேய திரைப்பட வரலாற்றாசிாியா் ஆவார். இவர் 'த ஹிஸ்டிரி ஆப் த பிாிட்டிஸ் பிலிம்' என்ற பிரபல நூலின் படைப்பாளி ஆவார்.

இவர் கேலிச் சித்திர ஓவியரான சாா் டேவிட் லோ, அவர்களின் மகள் ஆவார். இவர் 1994 ஆம் ஆண்டு த லண்டன் ஸ்கூல் ஆப் எகனாமிக்ஸ் இல் சமூகவியல் மற்றும் பொருளியலில் இளங்கலை பட்டம் பெற்றுள்ளாா். இவர் 1949 ஆம் ஆண்டு லண்டன் பல்கலைக்கழகத்தில் முனைவா் பட்டமும் பெற்றுள்ளாா். இவர் 'த ஹிஸ்டிரி ஆப் த பிாிட்டிஸ் பிலிம்' என்ற நூலை ஏழு தொகுதிகளாக 1948 மற்றும் 1985  இவ்விடைப்பட்ட காலத்தில் வெளியிட்டுள்ளாா். இந்நூல் பிாிட்டனின் திரைப்பட தயாாிப்பு தோற்றம் 1896 முதல் 1939 வரை உள்ள நிஜ விவரங்களை சோதனை மேற்கொள்வதாக அமைந்துள்ளது. இவருக்கு கேம்பிாிட்ஜ் லூசி கேவண்டிஸ் கல்லூாி ஆய்வு உதவித்தொகையை அவர் பின்பு மேற்கொண்ட தொகுதிகளின் தொகுப்புக்கு வழங்கியுள்ளது.

திரைப்பட திறனாய்வாளா் மேத்தீவ் ஸ்வீட் லோவின் திரைப்பட வரலாற்றாசிாியா்கள் பற்றி படைக்கப்பட்ட'டிரென்னஸ் இன்புலியன்ஸ்'ஜ திறனாய்வு செய்துள்ளாா்.

## மரபுரிமை

வருடாந்திர  ரேச்சல் லோ விாிவுரை 2007 ஆம் ஆண்டு அவரை கெளரவிக்கும் வகையில்  நிறுவப்பட்டு அதில் பிாிட்டிஸ் சைலன்ட் பிலிம் பெஸ்டிவல் ஒரு பகுதியாக செயல்பட்டு வருகிறது.

## சான்றுகள்
 

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:1923 பிறப்புகள்
பகுப்பு:பிரித்தானிய வரலாற்றாளர்கள்
பகுப்பு:2014 இறப்புகள்
மேசிமோ பொராட்டி

**மேசிமோ பொராரிட்டி** (Massimo Porrati) (பிறப்பு; 1961 ஆம் ஆண்டு இத்தாலியின் செனோவா) என்பவர்  இயற்பியல் பேராசிரியராகவும், நியூ யார்க் பல்கலைக்கழகத்தில் அண்டவியல் மற்றும் துகள் இயற்பியல் மையத்தின் உறுப்பினர் ஆவார். இவர் 1985 ம் ஆண்டு இத்தாலியில் உள்ள ஸ்கெளலா நாா்மலே சுப்பீரியா் டி பிஸா என்னும் நிறுவனத்தில் பயின்று டிப்ளமோ டி சைன்ஸ் (அறிவியல் பட்டையபடிப்பு) என்ற பட்டையப் படிப்பை முடித்தவர்.  பின்னர் கலிபோர்னியா பல்கலைக்கழகம் (லாஸ் ஏஞ்சலஸ்) மற்றும் கலிபோர்னியா பல்கலைக்கழகம் (பெர்க்லி) ஆகியவற்றில் துணைப் பொறுப்பாளராக பணியாற்றினார். 1992 என்ஒய்யு வில் சோ்வதற்கு முன்னா் ஆராய்ச்சி விஞ்ஞானியாக பிஸா இத்தாலியில் உள்ள INFN ல் ஐரோப்பிய அணு ஆராய்ச்சி நிறுவனத்தின் பங்களிப்புடைய நிறுவனத்தில் பணியாற்றினாா். இவாின் முக்கிய ஆராய்ச்சிகளாக சரக் கோட்பாடு (துகள் கொள்கை) மற்றும் அண்டவியல் பற்றிய கொள்கை மற்றும் குவாண்டம் புலக்கோட்பாடுகளைக் குறிப்பிடலாம்.
         
இவரின் மற்ற ஆராய்ச்சிகளை காட்டிலும் நீண்ட தூர ஈர்ப்பு விசை மாறுபாடு மற்றும் அண்டவியல் மாறிலி மற்றும் பிரச்சனைகளுக்காக இவர் நினைவு கூறப்படுகிறாா். இவர் ஜியா வாலிட மற்றும் கிரிகோரி கபாடாடீஸ் அவர்களுடன் இணைந்து முன்னோடியாக அவர் மேற்கொண்ட அகச்சிவப்பு கதிா்களின் மாற்றம் புவியீா்ப்பு நிலைகளில் உண்டாக்கும் விளைவுகள் (டிஜிபி மாடல்) மற்றும் அமைப்புகள் முக்கியத்துவம் வாய்ந்தது ஆகும்.

அவர் இத்தாலியில் உள்ள பிஸாவில் ஸ்கூலா நார்மலா சுப்பீரியா் டி பிஸா நிறுவனக்குழுமத்தில் இயற்பியல் கோட்பாடுகளுக்கான குழுவில் 2005-2007 முதல் மேரி கியூரி அவர்களின் இருக்கையை பெற்றார் என்பது சிறப்பிற்குரியது ஆகும். 
## வெளி இணைப்பு
*[Scientific publications of Massimo Porrati on [INSPIRE-HEP]]   
   
## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:வாழும் மக்கள்
பகுப்பு:இத்தாலிய இயற்பியலாளர்கள்
பகுப்பு:1961 பிறப்புகள்
பகுப்பு:கோட்பாட்டு இயற்பியலாளர்கள்
சுவேத ஆறு

**சுவேத ஆறு** (Suvetha River) இந்தியாவின் தமிழ்நாடு மாநிலத்திலுள்ள சேலம் மாவட்டத்தில் ஓடக் கூடிய ஓர் ஆறாகும். இந்த ஆறானது சேலம் மற்றும் நாமக்கல் மாவட்டத்தின் எல்லைப்பகுதியில் உள்ள எழுத்துக்கல் எனுமிடத்தில் உற்பத்தியாகிறது. அங்கிருந்து தம்மம்பட்டி, கோனேரிப்பட்டி, கெங்கவல்லி, வீரகனூர் வழியாகச் சென்று இறுதியில் வங்காள விரிகுடாவை அடைகிறது. 

## மேற்கோள்கள்

பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:சேலம் மாவட்ட ஆறுகள்
மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி நகர்

**மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி நகர்** (*District Institute of Education & Training, Thirumoorthy Nagar*) இந்தியாவின் தமிழ்நாடு மாநிலத்தில் உள்ள திருப்பூர் மாவட்டம், உடுமலை வட்டத்தில் திருமூர்த்திமலை அடிவாரத்தில் திருமூர்த்தி நகர் அமைந்துள்ளது. இங்கு அமைந்துள்ள மாவட்ட ஆசிரியர் கல்வி மற்றும் பயிற்சி நிறுவனம் மிகவும் பழமையானது. இந்நிறுவனம் முதலில் ஆதாரக் கல்வி ஆசிரியர்  பயிற்சி நிலையமாகச் செயல்பட்டு வந்தது. பத்து ஏக்கர் பரப்பளவில் அரசு நிலத்தில் நிறுவனம் அமைந்துள்ளது.

ஆரம்ப/தொடக்கக் கல்வியின் உலகளாவிய மயமாக்கலுக்கான சிறப்புக் குறிப்புடன் பல்வேறு உத்திகள் மற்றும் திட்டங்களின் வெற்றிக்காக அடிமட்ட அளவில் கல்வி மற்றும் ஆதார ஆதரவை வழங்குதல். சேவையில் உள்ள ஆசிரியர்கள் மற்றும் வருங்கால ஆசிரியர்களுக்கு சிறந்த கல்வி உள்ளீட்டை வழங்குவதே இந்நிறுவனத்தின் நோக்கமாகும். அனைவருக்கும் கல்வி, நாட்டின் இறையாண்மையைப் பாதுகாத்தல் ஆகியவற்றை இலக்காகக் கொண்டு 1986 ஆம் ஆண்டு தேசிய கல்விக்கொள்கை அடிப்படையில் இந்நிறுவனம் உருவாக்கப்பட்டது. தொடக்கக் கல்வியின் தரத்தினை மேம்படுத்திடவும், பணியாற்றும் ஆசிரியர்களின் செயல்பாடுகளைப் புதுப்பிக்கவும் தேசிய கல்விக் கொள்கை முனைப்பினைக் காட்டியது. இந்நிறுவனம் முதல் கட்ட நிலையில் தமிழக அரசு ஆணை எண் 1799 (கல்வி) நாள் 7.12.1988-ன் உத்தரவிற்கிணங்க நிலை உயர்த்தப்பட்டு 23.12.1988 முதல் மாவட்ட ஆசிரியர் கல்வி மற்றும் பயிற்சி நிறுவனமாகச் செயலாற்றி வருகின்றது. 

## மேற்கோள்கள்

பகுப்பு:திருப்பூர் மாவட்டத்தில் கல்வி
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
ஹைனக-மிக்கூலிச் குழலுட்குறுக்க அறுவை மருத்துவம்

**ஹைனக-மிக்கூலிச் குழலுட்குறுக்க அறுவை மருத்துவம்** (Heineke-Mikulicz strictureplasty) என்பது பொதுவாக ஏற்றுக் கொள்ளப்பட்ட குழலுட்குறுக்க அறுவை மருத்துவமுறை. இம்மானுவல் லீ, ஒரு இந்திய அறுவைமருத்துவ வல்லுனரான கட்டாரியால் விவரிக்கப்பட்ட கடைச்சிறுகுடலின் குழல்வடிவ குறுக்கங்களின் அறுவைமுறைப் போன்ற நுட்பத்தை அறிந்தபின் 1976 ஆம் ஆண்டில் குரானின் நோய்க்குத் தீர்வை அளிப்பதற்காக இம்முறையை அறிமுகப்படுத்தினார். இந்த மருத்துவமுறை ஹைனக-மிக்கூலிச்சின் அகலமாக்குமுறையை ஒத்திருப்பதால் அவர்களின் பெயராலேயே இதுவும் வழங்கப்படுகின்றது

இந்த நுட்பம் 7 செ.மீக்குக் குறைவாக உள்ள குழலுட்குறுக்கங்களைச் சரிசெய்ய உகந்ததாகும். இந்த நுட்பமுறையில் வயிற்றோடு பொருந்திய குடலின்  உட்பகுதியில் நீளவாக்கில் குழல்குறுக்கத்திற்கு அண்மையில் 2 செ.மீ சேய்மையில் 2 செ.மீ என்ற அளவில் உட்புறமாக வெட்டப்படுகின்றது. பின்னர் குறுக்குவாக்கில் ஒன்று அல்லது இரண்டு அடுக்குகளில் இந்தக் குடலறுவைப்பகுதி மூடப்படுகின்றது.

## சான்றுகள்

பகுப்பு:அறுவை முறைகளும் நுட்பங்களும்
பகுப்பு:இரையகக் குடலியவியல்
ஊராட்சி ஒன்றிய நடுநிலைப் பள்ளி, எல்.கே.சி.நகர்

**ஊராட்சி ஒன்றிய நடுநிலைப்பள்ளி,எல்.கே.சி.நகர்** இது தமிழ்நாடு மாநிலத்தில் திருப்பூர் மாவட்டம் வெள்ளகோவில் நகரில் கணபதி எண்ணெய் ஆலையின் பின்புறம் குளத்தின் கரையில் அமைந்துள்ளது.
 
### தொடக்கப்பள்ளி
இப்பள்ளி முதன்முதலில் ஆரம்ப பள்ளியாக தொடங்கப்பட்டது. மற்றும் எல்.கே.சி.நகர் பகுதியில் வாழும் மக்களின் பெரும் முயற்சியால் பல நன்கொடைகள் பெறப்பட்டு சிமெண்ட் ஒடுகள் கொண்ட 2 அறைகளில் செயல்பட்டது.  இதனை அப்போதைய வெள்ளகோவில் சட்டமன்ற உறுப்பினர் திரு.சுவாமிநாதன் துவங்கி வைத்தார்.

### நடுநிலைப்பள்ளி
2010 ஆம் ஆண்டு நடுநிலைப்பள்ளியாக தரம் உயர்த்தப்பட்டது. இப்பள்ளிக்கு அனைவருக்கும் கல்வி இயக்கம் மூலம் 3 அறைகள் கொண்ட வலுவான இரண்டு கட்டிடங்கள் உருவாக்கப்பட்டு தற்போது செயல்பட்டு வருகிறது. ஒன்று முதல் ஐந்து வகுப்புகள் வரை கிழக்கு பகுதியில் உள்ள கட்டிடத்தில் செயல்பட்டு வருகிறது. ஆறு முதல் எட்டு வகுப்புகள் வரை தெற்குப் பகுதியில் உள்ள கட்டிடத்தில் செயல்பட்டு வருகிறது.

### சாதனைகள்
இப்பள்ளியில் 2014, 2015 ஆம் ஆண்டில் நடந்த தேசிய வருவாய் வழி திறனாய்வு தேர்வில் (NMMS EXAM)  பல மாணவர்கள் வெற்றி பெற்று சாதனை படைத்துள்ளார்கள்.

### மேற்கோள்கள்

பகுப்பு:திருப்பூர் மாவட்டத்திலுள்ள அரசுப் பள்ளிகள்
பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
மாவட்ட திட்டக்குழு

**மாவட்ட திட்டக்குழு** என்பது மாவட்ட ஊராட்சிக் குழுவின் ஒரு அலகு ஆகும். இதன் தலைவராக
மாவட்ட ஊராட்சிக் குழுத் தலைவர் செயல்படுவார். துணைத்தலைவராக மாவட்ட ஆட்சித் தலைவர் செயல்படுவார்.   இதன் உறுப்பினர்களை உள்ளாட்சிப் பிரதிநிதிகள் தேர்தல் மூலம் தேர்ந்தெடுக்கின்றனர்.  அந்தந்த மாவட்ட, சட்டமன்ற, நாடாளுமன்ற உறுப்பினர்களும் இக்குழுவின் உறுப்பினர்கள்.  மாவட்டம் ழுமுமைக்குமான வளர்ச்சித் திட்டம் தயாரித்து, மாநில திட்டக் குழுவிற்கு அனுப்பு வைப்பது மாவட்டத் திட்டக் குழுவின் கடமை ஆகும்.

## மேற்கோள்கள்

பகுப்பு:நிர்வாக அலகுகள்
காந்த வில்லை

thumb
**காந்த வில்லை** (Magnetic lens) என்பது காந்த இலாரன்சு விசையைப் பயன்படுத்தி எதிர்மின்னிகள் மற்றும் அயனிகளைக் குவித்தல் விலக்குதலுக்காக பயன்படுத்தப்படும் ஒரு காந்தவியல் கருவியாகும். இதன் ஆற்றல் மின்காந்தங்களைப் பொறுத்து மாறுபடும். இவை எதிர்மின் கதிர் குழாய்கள் முதல் எதிர்மின்னி நுண்ணோக்கி மற்றும் துகள் முடுக்கி வரை பல்வேறு பயன்பாடுகளில் பயன்படுத்தப்படுகின்றன.

## வடிவமைப்பு
ஒரு காந்த வில்லையானது நான்முனை அல்லது அறுமுனை அலலது இன்னும் உயர் வடிவ முனைகளாக வரிசையில் அமைக்கப்பட்ட மின்காந்தங்களைக் கொண்டிருக்கும். மின்காந்த கம்பிச்சுருளானது ஒரு சதுரம் அல்லது மற்றொரு ஒழுங்கு பல்கோணி அமைப்பின் முனைகளில் அமைக்கப்பட்டிருக்கும். இந்த அமைப்பிலிருந்து ஒரு ஒழுங்கமைக்கப்பட்ட காந்தப்புலமானது உருவாக்கப்பட்டு துகள் அலைக்கற்றையை கையூடாற்ற முடியும். 

இந்த அமைப்பின் ஊடாக செல்லும் துகள்களானவை இரண்டு வெக்டர் விசைகளுகக்குட்படுத்தப்படுகின்றன.
H_Z (மையப்பகுதிக்கு இணையானது), மற்றும் H_R (வில்லையின் ஆரத்திற்கு இணையானது). H_R இவை துகளை வில்லையை நோக்கி சுழல் பாதையில் பயணிப்பதற்கு காரணமாகின்றன, இந்த சுழல் பாதையானது எதிர்மின்னியை H_Z க்கு வெளிப்படுத்தி அதன் குவியத்தை மாற்றுகின்றது. காந்தப்புலமானது ஒருபடித்தானதல்ல என்பதைக் கவனத்தில் கொள்ள, அச்சிலிருந்து தொலைவில் செல்லும் துகள்களை விட மையத்திற்கு அருகாமையிலான துகள்கள் குறைவான விசையோடு விலக்கமடைகின்றன.

## மேற்கோள்கள்
பகுப்பு:இயற்பியல்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:காந்தவியல்
எட்வர்டு விட்டென்

**எட்வர்டு விட்டன்** (Edward Witten) (பிறப்பு:ஆகத்து 26, 1951) ஒரு அமெரிக்க கணிதவியலாளரும் கோட்பாட்டு இயற்பியலாளரும் ஆவார். இவர் பிரின்ஸ்டன், நியூ ஜெர்சியில் உள்ள இன்ஸ்டிட்யூட் ஆஃப் அட்வான்சுடு ஸ்டடீஸ் நிறுவனத்தில் இயற்கை அறிவியல் பள்ளியில் தகைமைப் பேராசிரியர் ஆவார். இவர் சரக் கோட்பாடு, குவாண்டம் ஈர்ப்பியல், மீச்சமச்சீர்மை குவாண்டம் புலக்கோட்பாடுகள் மற்றும் இதர கணிதவியல் இயற்பியல் பகுதிகளில் ஆய்வாளரும் ஆவார். மேலும், விட்டனின் பணிகள் தனியான கணிதத்திலும் குறிப்பிடத்தக்க தாக்கத்தை ஏற்படுத்தியுள்ளன. 1990 ஆம் ஆண்டில் இவர் பன்னாட்டு கணித ஒன்றியத்தால் பீல்ட்ஸ் பதக்கம் வழங்கப்பட்ட முதல் இயற்பியலாளரானார். 1981 ஆம் ஆண்டில் பொதுச் சார்புக் கோட்பாட்டில் நேர்மின் ஆற்றல் கோட்பாட்டின் நிரூபணம் குறித்த இவரது பணிக்காக இந்த விருது இவருக்கு வழங்கப்பட்டது. இவர் எம்-கோட்பாட்டின் நடைமுறை நிறுவனராகவும் கருதப்படுகிறார்.

## மேற்கோள்கள்

பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கணிதவியலாளர்கள்
பகுப்பு:1951 பிறப்புகள்
பகுப்பு:அமெரிக்க இயற்பியலாளர்கள்
இருதாலய மருதப்பத் தேவர்

**இருதாலய மருதப்பர்** என்பவர் 18 ஆம் நூற்றாண்டில் ஊத்துமலையை ஆண்ட நிலகிழார்(ஜமீன்தார்) ஆவார்.  இவரது சிலை நவநீத கிருஷ்ணன் கோயில் கொடிமரத்திற்கு அருகே அமைந்துள்ளது.

இவரது முன்னோர்கள் விசுவநாதர் நாயக்கர் ஆட்சிக் காலத்தில் பாளையக்காரர்களாகவும், ஆங்கிலேயர் காலத்தில் சமீன்தாரர்களாகவும் வீற்றிருந்து ஊத்துமலையை ஆண்டு வந்தனர். மருதப்பர் என்பது இச்சமீன் தலைவர்களுக்கெல்லாம் பொதுப்பெயர். மருதப்பர் என்பது அம்பை வட்டத்தைச் சேர்ந்த திருப்புடைமருதூர் என்னும் தலத்திலுள்ள இறைவன் பெயராகும். 

இவர்கள் கொல்லம் ஆண்டு 349 முதல் சங்கரன்கோவிலில் ஆடித்தபசு திருவிழாவை சிறப்பாக நடத்தி வந்தனர்.

## புலவர் போற்றும் புரவலர்
அண்ணாமலை ரெட்டியார், புளியங்குடி முத்துவீரக் கவிராயர், கடிகை முத்துப்புலவர், மாம்பழக் கவிச்சிங்கக் கவிராயர் முகவூர் கவிராயர்கள், சங்கர நமச்சிவாயர் உட்பட ஏராளமான புலவர்கள் இவரைப் போற்றிப் பாடியுள்ளனர். இவர் சங்கர நமச்சிவாயரைக் கொண்டு நன்னூலுக்கு உரை எழுதுவித்தார். 

உ. வே. சாமிநாதையர் இருதாலய மருதப்ப தேவரின் அன்றாட பணிகளையும், தமிழ்ப் பணிகளையும் என் சரித்திரம் என்ற தமது வாழ்க்கை வரலாற்று நூலில் புகழ்ந்துள்ளார்.

## காவடிச் சிந்து
இருதாலய மருதப்பர் கழுகுமலை முருகன் கோவிலுக்கு காவடி எடுக்கும் போது வழிநடை களைப்பு தெரியாமல் இருப்பதற்காக அண்ணாமலை ரெட்டியார் பாடிய பாடல்கள் காவடி சிந்து என்ற‌ நூலாக தொகுக்கப்பட்டுள்ளது.
 
இந்த காவடிசிந்து ஐ.நா சபையில் எம்.எஸ். சுப்புலெட்சுமியால் பாடப் பெற்றது.  இந்நூலில் அரண்மனையின் அலங்காரத்தைப் பற்றியும், மருதப்பரின் செல்வச் செழிப்பான வாழ்க்கை,  இறைபக்தி பற்றியும் விவரித்து எழுதப்பட்டுள்ளது.

## மேற்கோள்

## உசாத்துணை
நெல்லைத தமிழ்ச் சான்றோர்கள், ஆசிரியர் நல்லையராஜ், காவியா வெளியீடு, சென்னை - முதல் பதிப்பு: 2011

பகுப்பு: துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:1891 இறப்புகள்
பகுப்பு:தமிழ் புரவலர்கள்
பகுப்பு:தென்காசி மாவட்ட மக்கள்
பாரசுநாத்

**பாரசுநாத்** (*Parasnath*) என்பது பாரசுநாத் மலைத்தொடரில் உள்ள ஒரு மலைச்சிகரம் ஆகும். இந்தியாவின் சார்கண்ட் மாநிலத்திலுள்ள கிரிடீக் மாவட்டத்தில் உள்ள   சோட்டா நாக்பூர் பீடபூமியின் கிழக்கு முனையை நோக்கி இச்சிகரம் அமைந்துள்ளது..
இதன் மலை உச்சியில் சிக்கார்சி சைன கோவில் உள்ளது,. இது ஒரு முக்கியமான சைன திருத்தலம் ஆகும்.

## சார்கண்டின் உயரமான சிகரம்

1365 மீட்டர் உயரமுள்ள பாரசுநாத் சார்கண்ட் மாநிலத்தின் மிக உயரமான ஒரு மலை உச்சியாகும். எவரெசுட்டு சிகரத்திற்கு வடக்கே 450 கி.மீ தூரத்திலிருந்து  இச்சிகரம் ஒரு தெளிவான நாளில் ஒரே நேர்க்கோட்டில் புலப்படாது என கோட்பாடுகள் தெரிவிக்கின்றன . பாரசுநாத் ரயில்நிலையத்திலிருந்து இம்மலைக்கு எளிதில் செல்லலாம். இப்பகுதியில் நீர்வீழ்ச்சி மற்றும் பிற ஈர்க்கும் சுற்றுலா தலங்களும் உள்ளன. மாநிலத்தின் சிறந்த சுற்றுலாத் தலங்களில் பாரசுநாத் சிகரமும் ஒன்றாகும். சமணத்தை பின்பற்றுபவர்களுக்கு வழிபடுவதற்கான ஒரு முக்கிய இடமுமாகும் . ஒவ்வோர் ஆண்டும் இத்தலத்தின் புகழும் சுற்றுலாப் பயணிகளின் எண்ணிக்கையும் அதிகரித்து வருகின்றன. சூலை மாதம் முதல் மார்ச்சு மாதம் வரையிலான மாதங்கள் இத்தலத்தைப் பார்வையிட சிறந்த மாதங்கள் ஆகும் . சமணர்களின் 24 தீர்த்தங்கரர்களில் 20 பேர் இம்மலைச் சிகரத்தில் முக்தி பெற்றனர்.

## மேற்கோள்கள்

பகுப்பு:புவியியல்
பகுப்பு:சார்க்கண்டு
பகுப்பு:இந்திய மலைகள்
பகுப்பு:கிரீடீஹ் மாவட்டம்
பகுப்பு:இந்திய மாநிலங்களின் உயர்ந்த சிகரங்கள்
குளோப் நாடக அரங்கு

**குளோப் நாடக அரங்கு** (*Globe Theatre*) வில்லியம் சேக்சுபியருடன் தொடர்புடைய ஒரு அரங்கு ஆகும். இது 1599 ஆம் ஆண்டில் சேக்சுபியரின் நாடக நிறுவனத்தினால் இலண்டனில் கட்டப்பட்டது. இவ்வரங்கு மரத்தினால் உருவாக்கப்பட்டது. இது 1613 சூன் 29 இல் தீயினால் அழிந்தது. 1614 சூன் மாதத்தில் இதே இடத்தில் இரண்டாவது அரங்கு கட்டப்பட்டது. இவ்வரங்கும் 1642 செப்டம்பர் 6 இல் மூடப்பட்டது.

அதன் பின்னர் 1997 ல் புதிதாக உருவாக்கப்பட்ட நாடக அரங்கிற்கு ”சேக்சுபியரின் குளோப்” எனப் பெயரிடப்பட்டது. இவ்வரங்கு 230 மீட்டர் நீளம் கொண்டது. இத்திரையரங்கு சவுத்வார்க் பிரிட்ஜ் சாலையில் உள்ளது. பிப்ரவரி 2016 இல் தற்காலிகமாக இரண்டாவது குளோப் அரங்கு மாதிரி “பாப்அப்” என்ற பெயருடன் நியூசிலாந்து, ஆக்லாந்து நகரில் உருவாக்கப்பட்டது. இங்கு தொடர்ந்து மூன்று மாதமாக சேக்ஸ்பியரின் நாடகங்கள் திரையிடப்பட்டன.

## மேற்கோள்கள்

பகுப்பு:தொல்லியற்களங்கள்
பகுப்பு:வில்லியம் சேக்சுபியர்
ஊதிய எண்ணெய்

**ஊதிய எண்ணெய்** அல்லது **சேதமுற்ற எண்ணெய்** (Blown oil) என்பது உலா் எண்ணெய் ஆகும்.  இது ஆக்ஸிஜனேற்ற வினையில் மாற்றம் அடைகிறது.

### விளக்கம்
உயா்வெப்பநிலையில் உலா் எண்ணெய்கைள பகுதி நேர ஆக்ஸிஜனேற்றம் செய்யும்போது எண்ணெயானது ஊதிவிடப்படுவதனால் சேதமடைகின்றன.  ஊதியமுறையில் எண்ணெயின் வெப்பநிைலை 70&nbsp;°C யிலிருந்து 120&nbsp;°C வரை (158 to 248&nbsp;°F) ஊயர்த்தப்பட்டு, காற்றானது எண்ணெய் திரவத்தின் வழியே செலுத்தப்படுகிறது.  இந்த வினையின்படி C-O-C மற்றும் C-C குறுக்கு பிணைப்பு, ஹைட்ராக்ஸில் மற்றும் காா்பாக்சில் வினைச்செயல் தொகுதியை உருவாக்குகிறது. ஊதிய எண்ணெயானது சூடுபடுத்தப்படும் எண்ணெயிலிருந்து (Stand oil) வேறுபட்டது.

ஊதிய எண்ணெய்கள் வெப்பத்தில் மாற்றம் செய்யப்படும் எண்ணெய்களிடமிருந்து வேதியியல் ரீதியாக வேறுபடுகின்றன, இவை ஸ்டாண்டட் எண்ணெய்கள் எனப்படுகின்றன.

ஊதிய எண்ணெய், விதை எண்ணெய், கடுகு எண்ணெய், ஆமணக்கு எண்ணெய், சோயா எண்ணெய்களை உள்ளடக்கியது.

### சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:எண்ணெய்
பகுப்பு:பொருட்கள்
மிளைகிழான் நல்வேட்டனார்

**மிளைகிழான் நல்வேட்டனார்**
மிளை என்னும் ஊரில் பிறந்தவராதலால், இவர் மிளை கிழான் நல்வேட்டனார் என்னும் பெயர் பெற்றார்.
இவர் ஐந்திணைகளைப் பற்றியும் பாடல் இயற்றியுள்ளார்.இவர் பாடியனவாக நற்றிணையில் நான்கு பாடலும், குறுந்தொகையில் ஒன்றுமாக ஐந்து பாடல் உள்ளன. இவர் சங்க காலத்தவர். 

## மேற்கோள்கள்
 

பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் புலவர்கள்
செயலக கார்டன் பூங்கா, சென்னை

தலைமைச்யலகப்பூங்கா என்பது சென்னையில் உள்ள ஒரு நகர்ப்புற பூங்கா ஆகும். சென்னைத் துறைமுகத்திற்கு அருகில் உள்ள ராஜாஜி சாலையில்  செயிண்ட் ஜார்ஜ் கோட்டையில் உள்ள தலைமைச்செயலகத்திற்கு எதிரே அமைந்துள்ளது.

## வரலாறு
இந்த பூங்கா உண்மையில் துறைமுகத்தை ஒட்டிய சில மரங்களைக் கொண்ட ஒரு வளர்ச்சியற்ற நிலமாகும். 2009 ஆம் ஆண்டில், சென்னை பெருநகர மாநகராட்சி 18.5 ஏக்கர் (7.5 ஹெக்டேர்) நிலத்தை பூங்காவாக  97.5 மில்லியன் செலவில் உருவாக்கியது. மே 29, 2009 ஆம் ஆண்டு தமிழக முதல்வராக இருந்த        கருணாநிதி அவர்கள் இந்த பூங்காவை திறந்து வைத்தார்.

## பூங்கா
The park stretches from the Reserve Bank of India subway to the War Memorial and measures 18.5&nbsp;acres. The park has a grand circular fountain at the centre and pedestrian walkways. Other features in the park include tree court with 18 granite benches laid around the trees, one-acre sunken court thatஇந்திய ரிசர்வ் வங்கி சுரங்கப்பாதையில் இருந்து போர் நினைவுச் சின்னம் வரை 18.5 ஏக்கர் பரப்பளவில் இந்த பூங்கா அமைந்துள்ளது. இந்த மையத்தில்  குன்றுபோன்ற அமைப்பு மற்றும் பாதசாரி நடைபாதையும் உள்ளது. ஒரு பெரிய வட்ட நீரூற்று உள்ளது. பூங்காவில் உள்ள மற்ற அம்சங்களில் மரம் வளாகம்                                    18 பளிங்கிக்கற்களால் ஆனஇருக்கைகள் அமைந்துள்ளன.,ஒரு சதுர ஏக்கர் நிலப்பரப்பில் தரை மட்டத்திற்கு கீழ் குழந்தைகள் ஒழிந்து விளையாடடுவதற்கான இடமும்,இரண்டு பொது  ஓய்வு வீடுகள் மற்றும் பெரிய பளிங்கித் தளங்கள் யோகாப் பயிற்சி பெறுவதற்கு கீழே உள்ளன. நடைபாதைகளுடன் இணைக்கப்பட்ட மூன்று சாய்வுதளங்கள் , பூங்காவின் அனைத்து பகுதிகளையும் பயன்படுத்துவதற்காக  நடக்க இயலாமை கொண்ட மக்களுக்கு உதவுகிறது. இதன்சுவர்கள் கலை மாணவர்களால்  சுவரோவியங்கள் வரையப்பட்டுள்ளன. மத்தியில் உல்ள நீரூற்று உலோகக்கலவையால் வடிவமைக்கப்பட்டது.

இந்த பூங்காவில் ஒரு கழிப்பறை தொகுதியுடன் கூடிய பரந்த வாகன நிறுத்துமிடம்  உள்ளது. இது தவிர ஒரு தனி கழிப்பறை வசதியையும் கொண்டுள்ளது. அருகிலுள்ள அன்னை சத்யா நகர் குடிசைவாசிகளுக்களின் குழந்தைகள் விளையாடுவதற்கு பயன்படுகிறது.

## References

பகுப்பு:சென்னைச் சுற்றுலா மையங்கள்
லேசர் விளக்கு

**லேசர் விளக்கு** (Laser lamp) என்பது ஒரு குமிழ் விளக்காகும். அது எதிரொளிப்பு கண்ணாடிகளைப் பயன்படுத்தி ஒளிரும் திரைகளின் ( phosphor) மீது லேசர் கதிரை படச்செய்து ஒளியை உருவாக்குகிறது. இது எல் இ டி விளக்குகளை விட அதிக செறிவு கொண்டது. இதை முதலில் லே மெஸ்சில் வண்டிகளின் முகப்பு விளக்குகளுக்காக ஆடி நிறுவனத்தால் முதன் முதலில் உருவாக்கப்பட்டது.

இதை பயன்படுத்தும் வாகனங்கள்:
* ஆடி ஆர்8 எல்எம்எக்ஸ்
* பிஎம்டபிள்யூ ஐ8
* ரோல்ஸ் ராய்ஸ் பாண்டம் VIII
## சான்றுகள்
((reflist))

பகுப்பு:தொழினுட்பம்
பகுப்பு:விளக்குகள்
பகுப்பு:சீரொளிகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அக்ராஹாரம் ( ஈச்சம்பாடி ஊராட்சி)

**அக்ரஹாரம்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம்,  மொரப்பூர் ஊராட்சி ஒன்றியம், ஈச்சம்பாடி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°11'41.1"N 78°21'20.6"E ஆகும். இங்கு 863 குடும்பங்களும் 3484 மக்களும் வசிக்கின்றனர். இதில் 1794 ஆண்களும் 1690 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
பையர்நத்தம்

**பையர்நத்தம்** (Bairanatham) இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பாப்பிரெட்டிப்பட்டி வட்டம்  பாப்பிரெட்டிப்பட்டிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல் மட்டத்தில் இருந்து சராசரியாக 340 மீட்டர் உயரத்தில் இருக்கிறது. இவ்வூரின் அமைவிடம் 11°56'38.4"N 78°18'01.5"E ஆகும்.  இங்கு 1199 குடும்பங்களும் 5,754  மக்களும் வாழ்கின்றனா். இதில் ஆண்கள் 2,924  பெண்கள் 2,830 ஆவா். இங்கு அரசு மேனிலைப்பள்ளி மற்றும் தொடக்கப்பள்ளியும் உள்ளது. இங்கு புகழ்மிகு அங்காளம்மன் ஆலயம் உள்ளது.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
மீக்கடத்திகளின் பட்டியல்

கீழே உள்ள அட்டவணை எளிய அமைப்பின் பொதுவான மீக்கடத்திகளின்  அளவுருக்கள் சிலவற்றைக் காட்டுகிறது. X:Y என்பது X என்ற பொருள் Y என்ற உறுப்பால் கலப்படம் செய்யப்பட்டுள்ளது என்பதை குறிப்பிடுகிறது. T என்பது பெருமப் பெயா்வு வெப்பநிலை கெல்வின் [K] அலகில் தரப்பட்டுள்ளது. H என்பது மாறுநிலை காந்தப்புலம் டெஸ்லா[T]  அலகில்.BCS என்பது மீக்கடத்துத்திறன் BCS கொள்கையில் விளக்கப்பட்டுள்ளதா இல்லையா எனக் குறிப்பிடுகிறது.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:மீக்கடத்துதிறன்
தி இந்தியன் ஃபாரஸ்டர்

**தி இந்தியன் ஃபாரஸ்டர்** (The Indian Forester) என்பது காடுகளில் ஆராய்ச்சியை மேற்பார்வையிடும் ஒரு அறிவியல் இதழாகும். இது உலகின் மிகப் பழதையான வனவியல் இதழ் ஆகும்.   இது 1875 ஆம் ஆண்டில் நிறுவப்பட்டது. இதழானது காடு வளர்ப்பு மற்றும் ஆய்வுக்கான இந்திய கவுன்சிலால் வெளியிடப்பட்டது.

## மேற்கோள்கள்

பகுப்பு:ஆங்கில அறிவியல் ஆய்விதழ்கள்
பகுப்பு:வேளாண்மை ஆய்விதழ்கள்
கிரெய்க் வில்சன் (மூன்றாவது தளபதி, பிறப்பு 1964)

**கிரெய்க் வில்சன்** (மேரிலாண்ட், அனாபொலிஸில் நவம்பர் 28, 1964 பிறந்தார்) முன்னாள் தொழில்முறை பேஸ்பால் வீரர் ஆவார். 1989 முதல் 1993 வரை மேஜர் லீக் பேஸ்பால் நகரில் ஐந்து பருவங்களில் அவர் நடித்தார், முதன்மையாக மூன்றாவது தளபதியாக இருந்தார், ஆனால் இரண்டாவது அடித்தளத்தில் மற்றும் வெளிப்புறத்தில் விளையாடினார்.

செயின்ட் லூயிஸ் கார்டினல்கள் மூலம் 1984 மேஜர் லீக் பேஸ்பால் வரைவு 20 வது சுற்றில் வில்சன் தேர்ந்தெடுக்கப்பட்டார். 1992 ஆம் ஆண்டிலிருந்து 1992 ஆம் ஆண்டு வரை மேஜர் லீக் மட்டத்தில் அவர் கார்டினல்கள் நிறுவனத்தில் நடித்தார். 1992-93 பருவத்தில், வில்சன் கிரேக்க ஜெஃப்ரிஸிற்கும் ஒரு சிறிய லீக் வீரருக்காகவும் ஃபெலிக்ஸ் ஜோஸ் உடன் கன்சாஸ் சிட்டி ராயல்ஸ் உடன் வர்த்தகம் செய்தார். வில்சன் ராயல்ஸ் ஒரு பருவத்தில் நடித்தார், பின்னர் ஒரு இலவச முகவர் ஆனார். 1995 பருவத்திற்குப் பிறகு ஓய்வு பெற்றுவருவதற்கு முன்னர் அவர் சிறிய லீக்கில் இரண்டு பருவங்களை விளையாடினார். அவர் 2003 ஆம் ஆண்டில் Guerreros de Oaxaca க்கான மெக்சிகன் லீக் ஒரு குறுகிய திரும்பினார், ஆனால் 14 விளையாட்டுகள் பிறகு மீண்டும் ஓய்வு.

## வெளி இணைப்புகள்

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பிரம்மத் தண்டு

**பிரம்மத்தண்டு** அல்லது **நாய்கடுகு** (அ) குடியோட்டிப்பூண்டு (அ) குருக்கம்செடி (*Argemone mexicana*) என்பது பாப்பவெராசியே குடும்பத்தைச் சேர்ந்த ஒரு பூக்கும் தாவரம் ஆகும். இது உலகின் எல்லா பகுதிகளிலும் காணப்படுகிறது. இது வறட்சி தாங்கி வளரக்கூடியத் தாவரம். இதன் தாயகம் வடக்கு அமெரிக்கா மற்றும் மெக்ஸிகோ ஆகும். இது மூலிகையாக பயன்படுகிறது.

## மேற்கோள்கள்

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
இலக்கியத்தில் இசைக்கருவிகள்

** இலக்கியத்தில் இசைக்கருவிகள் ** பழந்தமிழ் மக்கள் நுட்பமான இசைப் புலமையும், இசை இலக்கண அறிவும் பெற்றிருந்தனர். தொல்காப்பியம், எட்டுத்தொகை, பத்துப்பாட்டு, சிலப்பதிகாரம் ஆகிய நூல்கள் இசை பற்றிக் கூறுகின்றன.

## இசைக்  குறிப்புகள்

சங்க இலக்கியங்களில் குறிப்பாகப் பதிற்றுப்பத்து, பரிபாடல் போன்ற நூல்களில் இசைப் பற்றிய குறிப்புகள் நிரம்பக் கிடைக்கின்றன.

## இசைக் கலைஞர்கள்

பெரும்பாணாற்றுப்படை, சிறுபாணாற்றுப்படை, பொருநராற்றுப்படை போன்ற நூல்களின் மூலம் இசைக் கலைஞர்கள் பற்றிய செய்திகள் பல கிடைக்கின்றன. தொல்காப்பியமும் இசை, பண் பற்றி கூறுகிறது.

## யாழ்

கர்நாடக இசையின் பெருமை மிகுந்த இசைக் கருவிகளான வீணை, கோட்டுவாத்தியம் ஆகியவற்றுக்கு இணையாகத் தமிழிசையில் சொல்லப்படும் இசைக்கருவி யாழ் ஆகும். வீணைப் பற்றிய குறிப்புகள் பல இலக்கியங்களில் காணப்பட்டாலும், யாழிசைக்கு ஒரு சிறப்பான இடம் தரப்பட்டிருப்பதைக் காணமுடிகிறது. வீணையைப் போன்றே யாழும் கம்பி, நரம்புகளை இழுத்துக் கட்டப்பட்டுக் கைகளால் இசைக்கப்படும் கருவியாக இருந்திருக்கிறது.

## திருமறையில் சொல்லப்பட்ட இசைக் கருவிகள்

திருமறையில் சொல்லப்பட்ட இசைக் கருவிகளான வீணை, கொக்கரை, கொடுமுழா முதலியவைப்பற்றி கல்லாடம் நூலில் விளக்கங்கள் காணப்படுகின்றன.

## குழல்

பன்னிரண்டாவது திருமுறையான பெரியபுராணத்தில் மற்றொரு இசைக் கருவியான குழல் செய்வதைப்  பற்றியும், இசைப்பதைப் பற்றியும் குறிப்புகள் உள்ளன.

## படிமலர்ச்சி

இலக்கியத்தில் உள்ள இசைக் கருவிகளை நரம்புக் கருவி, காற்றுக் கருவி, தோற்கருவி ஆகியவற்றை முறையே யாழ், குழல், முழவு எனப் பொதுப்படக் கூறுவர்.இவை ஒவ்வொன்றிற்கும் உரிய பல்வேறு வகைக் கருவிகளை உருவாக்கினர். இசையின் பரிணாம வளர்ச்சிக்கு இவைப் பெரிதும் உதவின. இவையே பின்னர் பல்வேறு இசைக் கருவிகள் உருவாக வழிவகுத்தன. நான்கு நிலத்திற்கும் இசை, இசைக்கருவிகள் கருப்பொருளாக இருந்துள்ளமைக் குறிப்பிடத்தக்கது.

## பார்வை நூல்

உழிஞை - தமிழியல் ஆய்வு வரலாறு - முனைவர்பட்ட ஆய்வாளர்கள், சென்னைப் பல்கலைக்கழகம், நறுமுகை வெளியீடு.

பகுப்பு:இசை மரபு
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தலைமைச்செயலகப் பூங்கா

**தலைமைச்செயலகப் பூங்கா** (*Secretariat Park*) சென்னையில் அமைந்துள்ள ஒரு நகர்ப்புற பூங்கா ஆகும். சென்னைத் துறைமுகத்திற்கு அருகில் உள்ள இராஜாஜி சாலையில்  செயிண்ட் ஜார்ஜ் கோட்டையில் உள்ள தலைமைச்செயலகத்திற்கு எதிரே இப்பூங்கா அமைந்துள்ளது.

## வரலாறு
இந்த பூங்கா உண்மையில் துறைமுகத்தை ஒட்டிய சில மரங்களைக் கொண்ட ஒரு வளர்ச்சியற்ற நிலமாகும். 2009 ஆம் ஆண்டில், சென்னை பெருநகர மாநகராட்சி 18.5 ஏக்கர் (7.5 ஹெக்டேர்) நிலத்தை பூங்காவாக  97.5 மில்லியன் செலவில் உருவாக்கியது. 2009 ஆம் ஆண்டு மே 29 அன்று தமிழக முதல்வராக இருந்த கருணாநிதி அவர்கள் இந்த பூங்காவை திறந்து வைத்தார்.

## பூங்கா
இந்திய ரிசர்வ் வங்கி சுரங்கப்பாதையில் இருந்து போர் நினைவுச் சின்னம் வரை 18.5 ஏக்கர் பரப்பளவில் இந்த பூங்கா அமைந்துள்ளது. இந்த மையத்தில்  குன்றுபோன்ற அமைப்பு மற்றும் பாதசாரி நடைபாதையும் ஒரு பெரிய வட்ட நீரூற்றும் உள்ளன. பூங்காவில் உள்ள மற்ற அம்சங்களில் 18 பளிங்குக்கற்களால் ஆன இருக்கைகள் அமைந்துள்ளன.ஒரு சதுர ஏக்கர் நிலப்பரப்பில் தரை மட்டத்திற்கு கீழ் குழந்தைகள் ஒளிந்து விளையாடுவதற்கான இடமும், இரண்டு பொது  ஓய்வு வீடுகள் மற்றும் பெரிய பளிங்குத் தளங்கள் யோகாப் பயிற்சி பெறுவதற்கும் கீழே உள்ளன. நடைபாதைகளுடன் இணைக்கப்பட்ட மூன்று சாய்வுதளங்கள் , பூங்காவின் அனைத்து பகுதிகளையும் பயன்படுத்துவதற்காக  நடக்க இயலாமை கொண்ட மக்களுக்கு உதவுகிறது. இதன் சுவர்கள் கலை மாணவர்களால் சுவரோவியங்கள் வரையப்பட்டுள்ளன. மத்தியில் உல்ள நீரூற்று தாமிரம் மற்றும் வெள்ளீயம் உலோகக்கலவையால் வடிவமைக்கப்பட்டுள்ளது.

இந்த பூங்காவில் ஒரு கழிப்பறை தொகுதியுடன் கூடிய பரந்த வாகன நிறுத்துமிடம்  உள்ளது. இது தவிர ஒரு தனி கழிப்பறை வசதியையும் கொண்டுள்ளது.

## மேற்கோள்கள்

பகுப்பு:சென்னைச் சுற்றுலா மையங்கள்
பகுப்பு:சென்னை பூங்காக்கள்
உருளை உலர்முறை

**உருளை உலர்முறை** (Drum drying) என்பது உருளை வடிவ கலனை கொண்டு மூலப்பொருட்களிலிருந்து திரவங்களை அகற்றி உலர்த்துவது ஆகும். உருளை உலர்முறை செயல்பாட்டில், தூய மூலப்பொருட்கள் குறைவான  வெப்பநிலையில் , சுழற்றுதல் மூலம் உலர்த்தப்படுகின்றன. இந்த செயல்முறை முட்ந்த பிறகு பொருளானது அரைக்கப்பட்டு தூள் மற்றும் துகள்களாக மாற்றப்படுகின்றது. நவீன திருத்தியமைக்கபட்ட எந்திரங்கள் மூலம் உலர்த்தப்படுபைவ அவற்றின் உண்மையான நறுமணத்தோடும், வண்ணத்துடனும், சத்துக்களுடனே கிடைக்கின்றன.

உருளை உலர்முறையில் பிசுபிசுப்பான மூலப்பொருட்களைக் கூட உலர்த்த முடியும் என்பது அவ்வமைப்பின் சிறப்பாகும். உருளை உலர்த்திகள் சுத்தமாக உள்ளதுடன், பயனபடுத்தவும், பராமரிக்கவும் மிகவும் எளிதாக உள்ளது.

உருளை உலர்முறை பயன்படுத்தக்கூடிய பிற தயாரிப்புகள் உதாரணமாக, மாப்பொருள், தட்டுகள், காலை உணவு தானியங்கள், குழந்தை உணவு, உடனடியாக அரைக்கப்பட்ட  உருளைக்கிழங்குகள் குளிர் நீரில் -கரையக்கூடியதாக உருவாக்கப்படுகின்றன.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தொழிற்துறை செயல்முறைகள்
தர்சுட்டன் அளவுகோல்

உளவியல் மற்றும் சமூகவியலில் **தர்சுட்டன் மனப்பான்மை அளவுகோல்** (*Thurstone attitude scale*) மனப்பான்மையை அளவிட முதன்மையான அளவுகோளாகக் கருதப்படுகிறது. இது 1928 ஆம் ஆண்டில் லூயிசு லியோன் தர்சுட்டன் என்பவரால் சமயம் மீதான அணுகுமுறைகளை அளவிடும் ஒரு வழிமுறையாக உருவாக்கப்பட்டது. இது ஒரு குறிப்பிட்ட சிக்கலைப் பற்றிய அறிக்கைகளைக் கொண்டு தயாரிக்கப்பட்டது. ஒவ்வொரு அறிக்கையும் எவ்வளவு சாதகமானது அல்லது சாதகமற்றது என்று தீர்மானிப்பதற்காக ஒரு எண் மதிப்பைக் கொண்டுள்ளது, மக்கள் அவர்கள் ஒப்புக்கொண்ட ஒவ்வொரு அறிக்கையையும் சரிபார்த்து, சராசரி மதிப்பெண் கணக்கிடப்படுகிறது. இவ்வாய்வில் ஆம் - இல்லை ; அல்லது நன்று - சுமார் - மோசம் ; என்ற அளவில் வினா நிரல் அடிப்படையில் சோதித்தறியப்படுகிறது. இது அவர்களின் அணுகுமுறையை அல்லது மனப்பான்மையைக் குறிக்கிறது. ஆனால் ஒரு முழுமையான தர்ஸ்டன் அளவுகோலில் நேரிடை எண்ணம், எதிரிடை எண்ணம், இவற்றிற்கு இடைப்பட்ட பல்வேறு போக்குகள் கொண்ட மனநிலை ஆகியவற்றை பிரதிபலிக்கும் 40 அல்லது 50 உருப்படிகள் கொடுக்கப்பட்டிருக்கும்.

## மேற்கோள்கள்

## வெளி இணைப்புகள்
* Krus, D.J., & Kennedy, P.H. (1977) Normal scaling of dominance matrices: The domain-referenced model. *Educational and Psychological Measurement,* 37, 189-193 
* Krus, D.J., Sherman, J.L., & Kennedy, P.H. (1977) Changing values over the last half-century: the story of Thurstone's crime scales. Psychological Reports,  40, 207-211 

பகுப்பு:உளவியல்
பகுப்பு:சமூகவியல்
தினம் ஒரு ஆப்பிள் உண்டால் மருத்துவரிடம் செல்லவேண்டாம்

thumb|ஆப்பிள் உண்பதில் சுகாதார நலன்கள் உண்டு என்று பொதுவாக நம்பப்படுகிறது.
**தினம் ஒரு ஆப்பிள் உண்டால் மருத்துவரிடம் செல்லவேண்டாம்** (An apple a day keeps the doctor away) என்பது ஆப்பிள் உண்பது அல்லது பழங்கள் மற்றும் காய்கறிகளில் ஆகியவற்றில் ஆரோக்கியம், நன்மைகள் போன்றவை இருப்பதாகக் கூறும் ஒரு பொதுவான ஆங்கில பழமொழி ஆகும்.

## தோற்றம்
1860 இல் இங்கிலாந்து நாட்டில் (வேல்ஸில்) பழமொழியின் முதல் பதிவு பயன்படுத்தப்பட்டது. அந்த வார்த்தைகளின் அசல் வார்த்தை "படுக்கைக்குச் செல்லும் முன் ஒரு ஆப்பிள் சாப்பிட்டால், நீங்கள் தன்னுடைய ரொட்டிக்குச் சம்பாதித்து வைப்பீர்கள்" என்பதாகும். தற்போதைய வடிவில் ("நாள் ஒன்றுக்கு ஒரு ஆப்பிள் உண்டால் மருத்துவரை தவிர்க்கலாம்") முதன்முதலில் 1992 ஆம் ஆண்டில் அச்சிடப்பட்டது2.

## அறிவியல் மதிப்பீடு
ஆப்பிள் மற்றும் பேரி ஆகியவற்றை உண்பது பக்கவாதத்தைதை தடுக்கும், என்பதை 2011 ஆம் ஆண்டில் ஒரு ஆய்வு கண்டறிந்தது. ஆப்பிளை உண்பதால் நடுத்தர வயதான பெரியவர்களின் கணிசமாக கெட்ட கொழுப்பின்  அளவு குறைக்கப்படும் என்று 2012 ஆய்வு ஒன்று குறிப்பிடுகிறது.

2015 ஆண்டில் செய்யப்பட்ட ஆய்வின்படி ஆப்பிள் உண்பது குறித்த இந்த பழமொழியில் உள்ள உண்மை தன்மைக்கு எந்த ஆதாரமும் இல்லை. ஆயினும், ஆய்வில் ஒரு நாளுக்கு ஒரு ஆப்பிள் சாப்பிட்டுள்ளவர்கள் குறைவான மருந்து மாத்திரைகளை உபயோகித்தனர் என்று கண்டுபிடித்தார்கள்.

எனினும், ஒரு 2011 ஒரு ஆய்வில் அதிக எடை  கொண்ட ஒரு சிறிய ஆண்கள் குழுவுக்கு தினசரி உணவில் 'கோல்டன் ஆப்பிள் உண்ணச் செய்ததில் அதிக அளவு எல்டிஎல் கொழுப்பு மற்றும் ட்ரைகிளிசரைடுகளுக்கு வழிவகுத்தது என்று கண்டறியப்பட்டது. கோல்டன் ஆப்பிள்களானது உயர் சர்க்கரை மற்றும் குறைந்த பினோலி உள்ளடக்க முடிவுக்கு காரணம் என குறைகூறப்பட்டது.

## குறிப்புகள்

பகுப்பு:ஊட்டச்சத்து
பகுப்பு:ஆங்கிலப் பழமொழிகள்
கல்பட்டி தீவு

**கல்பட்டி தீவு** (Kalpati) இந்தியாவில் கேரள மாநில எல்லைக்கு அருகில் அரபிக்கடலில்  லட்சத்தீவுகள் கூட்டத்தின் அகத்தி பள்ளத்தாக்கில் அமைந்துள்ளது. அகத்தி தீவின் பயணிகள் விமான நிலைய ஓடுபாதை கல்பட்டி தீவு வரை விரிவுபடுத்துவதற்கான திட்டங்கள் உள்ளன. மேற்கண்ட ஓடுபாதை நீட்டிப்புத் திட்டம் அங்கிருக்கும் ஆமைகள் வாழிடத்தை பாதிக்கும் அபாயம் உள்ளதால் தேசிய பசுமை தீர்ப்பாயம் இத்திட்டத்தை  நிராகரித்தது.

## நிர்வாகம்
இந்த  கல்பட்டி தீவு, கவரட்டி பிராந்தியப் பகுதியில் அமைந்துள்ள அகட்டி தீவின்   நகர்ப்புற  பகுதியாக நிர்வகிக்கப்படுகிறது.

## புகைப்படங்கள்

File:Lakshadweep.jpg|மினிகாய் தவிர இலட்சத்தீவுகளைக் காட்டும் செயற்கைக்கோள் படம்
File:Map of Lakshadweep-en.svg|வரைபடம்


## மேற்கோள்கள்

பகுப்பு:இந்தியா புவியியல் தொடர்பான குறுங்கட்டுரைகள்
மக்கள் குறை தீர்க்கும் நாள்

**மக்கள் குறை தீர்க்கும் நாள்** என்பது தமிழ்நாடு அரசு நிர்வாகத்தில்
அடிப்படைச் சேவைகளில் மக்கள் குறைகளைச் சந்திக்கும்போது, உரிய அலுவலர்களை  அணுகிக் குறைகளைத் தெரிவிக்கும் நாளாகும்.  ஒவ்வொரு வாரமும் திங்கட்கிழமையன்று, “மக்கள் குறை தீர்க்கும் நாள்” கடைபிடிக்கப்படுகிறது.
அன்று அனைத்து அரசு அலுவலகங்களிலும் அந்தந்த பகுதிகளில் வாழ்கிற மக்கள் தங்கள் குறைகளைத் தெரிவிக்கலாம்.  இது தவிர, மாவட்ட ஆட்சித் தலைவர் அல்லது மாவட்ட வருவாய் அலுவலர் மாதத்தில் ஒரு நாள் ஒரு குக்கிராமத்திற்கு நேரடியாகச் சென்று முகாமிடுவர்.  மாவட்டத் தலைநகருக்குச் செல்லும் வாய்ப்பும் வசதியும் இல்லாத அப்பகுதி-சுற்று வட்டார ஏழை மக்கள் இந்த முகாமைப் பயன்கடுத்தத் தங்கள் குறைகளை மாவட்ட ஆட்சியரிடம் நேரடியாக தெரிவிக்கலாம். இந்த நிகழ்வு மாவட்ட ஆட்சியர் அலுவலக கூட்டரங்கிலும் நடத்தப்படுவதுண்டு.  அவர்கள் குறைகளுக்கு அந்த முகாமிலேயே தீர்வு காண்கிற நாளாக ”மக்கள் தொடர்புத் திட்ட நாள்” அமைகிறது.
## மேற்கோள்கள்

பகுப்பு:நிர்வாகம்
போஜ்ஜன்ன கொண்டா

**போஜ்ஜன்ன கொண்டா** மற்றும் **லிங்கல கொண்டா**   என்பவை  இரண்டு பௌத்தக குடைவரை குகைகள் ஆகும். இவைகள் ஆந்திரப்பிரதேச மாநிலத்திலுள்ள விசாகப்பட்டினம் நகரத்திற்கு அருகில் உள்ள, அனகாப்பல்லிருந்து ஒரு கிலோமீட்டர் தொலைவில் உள்ள *சங்கராம்* என்ற கிராமம் அருகே அமைந்துள்ளது.
 
இக் குடைவரைக் குகையானது கி.பி. 4 வது மற்றும் 9 ஆவது நூற்றாண்டுகளுக்கு இடையில்  செதுக்கப்பட்டவை என  நம்பப்படுகிறது. பௌத்த சமயத்தின் ஈனயானம், மகாயானம், வச்சிரயானம் என மூன்று பிரிவுகளும் இவ்விடத்தில் செழித்திருந்தன.

## போஜ்ஜன்ன கொண்டா தொல்லியல் களக்காட்சிகள்

File:Bojjana Konda statue 03.jpg|போஜ்ஜன்ன கொண்டா பௌத்தக் குடைவரை
File:A rock cut and semi brick construction of Maha Chaitya(stupa) at Bojjannakonda.jpg|மகா சைத்தியம்
File:A view of Votive Stupas at Bojjannakonda.jpg|தூபிகள்
File:Bojjannakonda (బొజ్జన్నకొండ).JPG|
File:Buddist rock cut stupas.JPG|
File:Lingalakonda rock cut stupas.jpg|கருங்கல் பாறைத் தூபிகள்
File:Maha chaitya at Bojjannakonda (a rock cut and semi brick construction).jpg|பாறைச் சுற்றி செங்கற்களால் கட்டப்பட்ட சைத்தியம்
File:Main stupa Bojjannakonda.JPG|முதன்மைத் தூபி


## மேற்கோள்கள்

## வெளி இணைப்புகள்
*   போஜ்ஜன்ன கொண்டா பௌத்த தொல்லியல் களத்தின் காணொளி]

பகுப்பு:கட்டிடக்கலைப் பாணிகள்
பகுப்பு:இந்தியக் கட்டிடக்கலை
பகுப்பு:விசாகப்பட்டினம் மாவட்டம்
பகுப்பு:பௌத்த கட்டிடங்கள்
பகுப்பு:குடைவரைகள்
பகுப்பு:பௌத்த யாத்திரைத் தலங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:இந்தியத் தொல்லியற்களங்கள்
சூசன் பிரவுன் அந்தோனி

**சூசன் பிரவுன் அந்தோனி** (*Susan B. Anthony*, பெப்ரவரி 15, 1820&nbsp;– மார்ச் 13, 1906) என்பவர் அமெரிக்க சமூக சீர்திருத்தவாதி மற்றும் பெண்கள் உரிமை ஆர்வலர் ஆவார். இவர் பெண்கள் வாக்குரிமை இயக்கத்தில் முக்கிய பங்கை வகித்தவர். சமுதாய சம உரிமைக்காகப் போராடிய குடும்பத்தில் பிறந்த அவர் தன்னுடைய 17 ஆம் வயதில் அடிமை முறைக்கெதிராகப் போராடினார். 1856 இல் அடிமை முறைக்கெதிரான நியூயார்க் நகர அமைப்பின் முகவராக  நியமிக்கப்பட்டார். மது குடிப்பதையும் எதிர்த்துப் பரப்புரை செய்தவர் ஆவார்.

1872 இல் சூசன் அந்தோனி அவரது பிறந்த இடமான இரோசெசுட்டரில் தேர்தலில் வாக்களித்தமைக்காக கைது செய்யப்பட்டார். இவர் மீதான வழக்கு விசாரணை அக்காலத்தில் பெரிது பிரசாரப்படுத்தப்பட்டது. இவருக்கு $100.00 தண்டம் விதிக்கப்பட்டது. ஆனாலும் அவர் தண்டம் கொடுக்க மறுத்துவிட்டார். பின்னர் அவர் மீத்கான வழக்கு தள்ளுபடி செய்யப்பட்டது. 1878 இல், அமெரிக்க சட்டமன்றம்|அமெரிக்க சட்டமன்ரத்தில்]] பெண்களுக்கு வாக்குரிமை வழங்குவதற்கான திருத்தச் சட்டமூலத்தைக் கொண்டு வர முயற்சி செய்தார். மேலவை உறுப்பினர் ஆரன் சார்செண்ட் என்பவர் இத்திருத்ததை அறிமுகப்படுத்தினார். இறுதியில் 1920 ஆம் ஆண்டில் 19-வது திருத்தச்சட்டம் மூலம் பெண்களுக்கு வாக்குரிமை வழங்கப்பட்டது.

## மேற்கோள்கள்

## நூல்கள்
* Bacon, Margaret Hope (1986).  ''Mothers of Feminism: The Story of Quaker Women in America''.  San Francisco: Harper & Row. 

பகுப்பு:1820 பிறப்புகள்
பகுப்பு:1906 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்கப் பெண்கள்
பகுப்பு:பெண்ணியவாதிகள்
பகுப்பு:மனித உரிமைச் செயற்பாட்டாளர்கள்
பகுப்பு:ஐக்கிய அமெரிக்கப் பெண்ணியவாதிகள்
தேவராஜபாளையம்

**தேவராஜபாளையம்** (*Devarajapalayam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643529. இது மொரப்பூர் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், சென்னையில் இருந்து 281 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 320 மீட்டர் உயரத்தில் இருக்கிறது. இவ்வூரின் அமைவிடம்11°56'16.0"N 78°18'49.5"E ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 629 வீடுகள் உள்ளன. கிராமத்தின் மொத்த மக்கள் தொகையானது 2747 ஆகும். இதில் ஆண்கள் 1414 பெண்கள் 1333 ஆவா். கிராமத்தில் கல்வியறிவு பெற்றவர்கள் விகிதம் 39.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
இருமத்தூர்

**இருமத்தூர்** (*Irumathur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது இருமத்தூர் ஊராட்சிக்கு உட்பட்டது. இது தர்மபுரி திருப்பத்தூர் சாலையில் உள்ளது

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 26 கிலோமீட்டர் தொல்லைவிலும், அரூரிலிருந்து 32 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°15'35.9"N 78°17'52.5"Eஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1428 குடும்பங்களும் 5493 மக்களும் வசிக்கின்றனர். இதில் 2822 ஆண்களும் 2671 பெண்களும் அடங்குவர்.

## கோயில்கள்
*இருமத்தூர் கொல்லாபுரியம்மன் கோயில்
*இருமத்தூர் மாதவராயசுவாமி கோயில்
* இருமத்தூர் மாரியம்மன் கோயில்
* இருமத்தூர் காளியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ராகேஷ் பாபு

**ராகேஷ் பாபு** () என்பவர் இந்தியாவின், உத்திரப் பிரதேசத்தின் பதினாறாவது சட்டமன்ற உறுப்பினராக இருந்தார். இவர் உத்திரபிரதேசத்தின் துன்லா தொகுதியில் இருந்து தேர்ந்தெடுக்கப்பட்டவர், இவர் பகுஜன் சமாஜ் கட்சியின் உறுப்பினராவாா்.

## ஆரம்ப வாழ்க்கை மற்றும் கல்வி
ராகேஷ் பாபு பிரோசாபாத் மாவட்டத்தில்  பிறந்தவர். டாக்டர் அம்பேத்கர் பல்கலைக்கழகத்தில் முதுகலைப் படிப்பை முடித்தவர்

## அரசியல் வாழ்க்கை
ராகேஷ் பாபு இரண்டு முறை  சட்டமன்ற உறுப்பினராக துன்லா தொகுதியில் போட்டியிட்டு, பகுஜன் சமாஜ் கட்சி சார்பாக வெற்றிபெற்றாா்.

## வகித்த பதவிகள்

## மேலும் காண்க
* உத்தரப் பிரதேச சட்டமன்றம்

## மேற்கோள்கள்

பகுப்பு:1960 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:பிரோசாபாத் மாவட்டம்
குக்குறுவான்

**குக்குறுவான்** (*Megalaimidae*) எனபது ஒரு பறவைக் குடும்பம் ஆகும். இதில் திபெத்தில் இருந்து இந்தோனேசியா வரை உள்ள இந்தோமலையான் நிலவியல் பகுதியில் காடுகளை வாழிடமாக கொண்ட 34 இனங்களை உள்ளடக்கிய இரண்டு பேரினங்களைக் கொண்டுள்ளது.

இதன் குடும்பப் பெயரானது Megalaima என்ற பேரினப் பெயரில் இருந்து வந்தது. அதன் பொருள் கிரேக்க மொழியில் 'பெரிய தொண்டை' என்பதாகும் (μέγας, 'பெரிய, பெரிய') மற்றும் லைமோஸ் (λαιμός, 'தொண்டை').

## விளக்கம்
சிட்டுக்குருவியை விட பெரிய அளவில், பச்சைநிறமுள்ளது. அலகு தடிமனானது. தலையிலும் மார்பிலும் சிவப்பு நிறத்தை பெற்றிருக்கும். பூனை மீசை போல சில முடிகள் இருக்கும். அத்தி, ஆல அரசமரங்களின் பழங்கள். மரங்களில் பொந்து அமைத்து  வாழ்கின்றன. பெப்ரவரி முதல் ஏப்ரல் வரை இனப்பெருக்கம் செய்கின்றன. மூன்று அல்லது நான்கு முட்டைகள் வரை இடுகின்றன. தென்னிந்தியாவில் வேண்கண்ண குக்குறுவான். பழுப்படித்தலை குக்குறுவான், செந்நெற்றி குக்குறுவான், செம்மார்பு குக்குறுவான் என நான்கு வகையானவை காணப்படுகின்றன..

## வகைப்பாடு

**Subfamily Megalaiminae**
* *[[Psilopogon]]* பேரினம்
** *Psilopogon annamensis*, இந்தோசீனா குக்குறுவான்
** *Psilopogon armillaris*, Flame-fronted barbet
** *Psilopogon asiaticus*, நீலக்கழுத்துப் பச்சைக் குருவி
** *Psilopogon auricularis*, கழுத்துப்பட்டை குக்குறுவான்
** *Psilopogon australis*,  Yellow-eared barbet
** *Psilopogon chersonesus*, பசுநீலத் தொண்டை குக்குறுவான்
** *Psilopogon chrysopogon*, Golden-whiskered barbet
** *Psilopogon corvinus*, பழுப்பு தொண்டை குக்குறுவான்
** *Psilopogon cyanotis*,  நீலக் காது குக்குறுவான்
** *Psilopogon duvaucelii*, Black-eared barbet
** *Psilopogon eximius*, போர்னிய குக்குறுவான்
** *Psilopogon faber*, சீன குக்குறுவான்
** *Psilopogon faiostrictus*, Green-eared barbet
** *Psilopogon flavifrons*, Yellow-fronted barbet
** *Psilopogon franklinii*, தங்க தொண்டை குக்குறுவான்
** *Psilopogon haemacephalus*, செம்மார்புக் குக்குறுவான்
** *Psilopogon henricii*, Yellow-crowned barbet
** *Psilopogon incognitus*, Moustached barbet
** *Psilopogon javensis*, கரும்பட்டை குக்குறுவான்
** *Psilopogon lagrandieri*, செங்குத குக்குறுவான்
** *Psilopogon lineatus*, வரிக் குக்குறுவான்
** *Psilopogon malabaricus*,  மலபார் குக்குறுவான்
** *Psilopogon monticola*, மலை குக்குறுவான்
** *Psilopogon mystacophanos*, Red-throated barbet
** *Psilopogon nuchalis*, தைவான் குக்குறுவான்
** *Psilopogon oorti*, Black-browed barbet
** *Psilopogon pulcherrimus*, Golden-naped barbet
** *Psilopogon pyrolophus*, Fire-tufted barbet
** *Psilopogon rafflesii*, Red-crowned barbet
** *Psilopogon rubricapillus*, Crimson-fronted barbet
** *Psilopogon virens*, பெரிய குக்குறுவான்
** *Psilopogon viridis*, சின்னக் குக்குறுவான்
** *Psilopogon zeylanicus*, பச்சைக் குக்குறுவான்

**Subfamily Caloramphinae**
*  *[[Caloramphus]]* பேரினம்
** *Caloramphus fuliginosus*, Brown barbet
** *Caloramphus hayii*, Sooty barbet

## மேற்காேள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:பறவைக் குடும்பங்கள்
சச்சின் அனில் புனிகர்

**சச்சின் அனில் புனிகர்** *(Sachin Anil Punekar*) ஓர் இந்திய தாவரவியல் மற்றும் பறவை ஆய்வாளர் ஆவார். பல்லுயிா் பாதுகாப்பின் நிறுவனராகவும் தலைவராகவும் உள்ளார். இருபதுக்கும் மேலான தாவரவியல் ஆராய்ச்சிகளை செய்தவர். தனது முனைவர் பட்டத்தை அன்சி தேசியப் பூங்கா என்ற தலைப்பில் செய்தார். தற்போது பூனாவில் உள்ள அகர்கர் ஆராய்ச்சி நிறுவனத்தில் பணிபுரிந்து வருகிறார்.

## மேற்கோள்கள்

## வெளி இணைப்புகள்
* biospheres

பகுப்பு:வாழும் மக்கள்
பகுப்பு:மராத்தியர்கள்
பகுப்பு:இந்திய அறிவியலாளர்கள்
பகுப்பு:இந்தியத் தாவரவியலாளர்கள்
பகுப்பு:இந்திய விலங்கியலாளர்கள்
பகுப்பு:இந்தியாவில் செயல்படும் தாவரவியலாளர்கள்
மோளையானூர்

**மோளையானூர்** (*Molayanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643530. இது  மோளையானூர் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 330 மீட்டர் உயரத்தில் இருக்கிறது. இவ்வூரின் அமைவிடம்11°55'35.8"N 78°20'07.8"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 901 குடும்பங்களும் 3196 மக்களும் வாழ்கின்றனா். இதில் ஆண்கள் 1606 பெண்கள் 1590 ஆவா். . இங்கு அரசின் ஊராட்சி ஒன்றிய தொடக்கப்பள்ளி உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தம்தமா ஏரி

**தம்தமா ஏரி** (*Damdama Lake*)  இந்திய மாநிலமான அரியானாவில் உள்ள  குர்கான் மாவட்டத்தில் குருகிராமுக்கு அருகில் சோனாவில் அமைந்துள்ள ஓர் ஏரி. இது அரியானாவில் உள்ள சிறிய ஏரிகளில் ஒன்றாகும். 3,000 ஏக்கர் (12.14 கி.மீ. 2) பரப்பளவில், 1947 ஆம் ஆண்டில் மழைநீர் சேகரிப்புக்காக பிரித்தானியர்கள் கல்லாலும் மண்ணாலும் கட்டிய அணையினால் தம்தமா ஏரி உருவாக்கப்பட்டது. கட்டுக்கரையைக் கொண்டுள்ள இந்த ஏரிக்கான முதன்மை நீர்வரத்து 
ஆரவல்லி மலைத்தொடரின் அடிவாரத்தில் உள்ள தாழியில் விழும் பருவகால மழையேயாகும். ஏரியின் நீர்மட்டம் 20 அடி (6. 1 மீ)யாகக் குறையும் போதும் சுற்றுலாப் பயணிகளின் வரத்து உள்ளது. பருவமழையின் போது நீர்மட்டம்  50 அடி (15 மீ) முதல் 70 அடி (21 மீ) வரை உயர்கின்றது. கோடைக்காலங்களில் இந்த ஏரி வறண்டுவிடுகின்றது.

## நிலவியல்
தம்தமா ஏரி மலைப்பாங்கான நிலப்பரப்பில் அமைந்துள்ளது, இதன் இட அமைப்பியல் சீரானதாக இல்லை. அமீபாவைப் போன்ற வடிவில் பல கிளைகளுடன் பரவியவாறு இது அமைந்துள்ளது.

இந்த ஏரியின் காலநிலை மிதமானது, எனவே ஆண்டின் எல்லாக் காலங்களிலும் சுற்றுலா செல்ல ஏற்றதாக உள்ளது. இருப்பினும் அக்டோபர் முதல் மார்ச் வரையான பருவமழைக் காலம் சுற்றுலா செல்ல சிறப்பான காலமாகும். கோடைக்காலங்களில் இந்தப் பகுதியின் வெப்பநிலை 45 முதல் 47&nbsp;°C வரை இருக்கின்றது.

## சூழலியல்
தம்தமா ஏரி, சரிஸ்கா தேசியப் பூங்காவில் இருந்து தில்லி வரை நீண்டிருக்கும் வட ஆரவல்லி சிறுத்தைப்புலி காட்டுயிர் தாழ்வாரத்தில் ஆரவல்லி மலைத்தொடருக்குள் அமைந்துள்ள ஒரு முதன்மையான உயிரியற் பல்வகைமைப் பகுதியாகும். பறவைகளின் இயற்கையான இல்லமாகத் திகழும் இந்த ஏரியில் உள்ளூர் மற்றும் வலசை போகும் பறவைகள் என நூற்றுத்தொன்னூறுக்கும் மேலான பறவையினங்கள் உள்ளன. நீர்ப் பறவை, நீர்க்காகம், ஆலா, கொக்கு, மீன் கொத்தி போன்றவை இங்கு காணப்படும் பறவைகளில் சிலவாகும்.

## சுற்றுலா
ஆரவல்லி மலைத்தொடரால் சூழப்பட்டுள்ள இந்த ஏரி, நகர்ப்புறத்தை விடுத்து அமைதியான இடம் நாடுபவர்களுக்கும் சாகச விளையாட்டு விரும்பிகளுக்கும் ஏற்ற சுற்றுலா தளமாகும். இங்கு இழுவைப் படகு, துடுப்புப் படகு, இயந்திரப் படகு மூலம் படகோட்டம் மேற்கொள்ள முடியும். மேலும் பாய்மரப் படகோட்டம், மென்படகோட்டம், மிதிவண்டியோட்டம், மீன்வேட்டை, பாறையேற்றம், பள்ளத்தாக்கைக் கடப்பது போன்ற சாகச விளையாட்டுகளுக்கும் இது பெயர்பெற்றது.

தோல் நோய்களுக்கான மருத்துவப் பண்புள்ளதாகக் கருதப்படும் சோனாவில் உள்ள கந்தக வெந்நீரூற்று, சுற்றுலா ஈர்ப்புத்தளமாகவும், பரத்பூர் மன்னர் கட்டிய சிவன் கோவில் ஒரு சமய ஈர்ப்பு இடமாகவும் உள்ளன.

## சான்றுகள்

பகுப்பு:அரியானா ஏரிகள்
பகுப்பு:குர்கான் மாவட்டம்
பகுப்பு:இந்திய நீர்த்தேக்கங்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
கரஞ்சி ஏரி

**கரஞ்சி  ஏரி** (*[[கன்னடம்]]: ಕಾರಂಜಿ ಕೆರೆ), Karanji Lake*) இது, இந்தியாவின் கர்நாடக மாநிலத்தின் மைசூர் மாநகரில் அமைந்துள்ள ஒரு ஏரியாகும். இயற்கைப் பூங்காவான, ஒரு பட்டாம்பூச்சி பூங்காவும், மற்றும் பறவைக் கூடுகள் உடனான நடைபாதையாக காட்சியளிக்கும் இடமாகவும் உள்ளது.

சுமார் 90 எக்டேர் பரப்பளவில் அமைந்துள்ள இந்த ஏரி, 55 எக்டேர் அளவிற்கு நீர்பிடிப்பு பகுதியாகவும், மற்றும் 35 எக்டேருக்கு ஓதக்கரை நிலமாகவும் உள்ளது. மேலும் மைசூர் மிருகக்காட்சி சாலையின் கட்டுப்பாட்டில் உள்ள, இந்தியாவின் மிகப்பெரிய பறவைகள் சரணாலயம் ஒன்றும் இந்த ஏரியில் அமைந்துள்ளது. இந்த ஏரிக்கு வருகை தரும் ஆர்வமுள்ளவர்கள் நுழைவுச்சீட்டு பெற்று, மைசூர் உயிரியல் பூங்காவை காண்கிறார்கள். நுழைவுச்சீட்டு மூலம் ஒரு நாளைக்கு மட்டும் சராசரியாக 50,000 ரூபாய் வருமானம் ஈட்டுவதாக கூறப்படுகிறது.
 
## பட்டாம்பூச்சி பூங்கா
thumb|கரஞ்சி பட்டாம்பூச்சி பூங்கா
கரஞ்சி ஏரிக்குள் சிறிய தீவில் பட்டாம்பூச்சி பூங்கா உருவாக்கப்பட்டுள்ளது. இங்கு சுமார் 45 பட்டாம்பூச்சி இனங்கள் அடையாளம் காணப்பட்டுள்ளன. ஒரு தாவரவியலாளரின் உதவியுடன், பட்டாம்பூச்சிகள் இனப்பெருக்கம் செய்வதற்கு அவசியமான தேன் சுரக்கும் பூக்களை கொண்ட செடிகளை வளர்க்கப்படுகிறது. மேலும், சில பட்டாம்பூச்சிகளை ஈர்க்கும் நோக்கத்துடன் நிறைய தாவரங்கள் அங்குள்ள தீவில் நடப்பட்டு வருகின்றன.

## பறவைகள்
thumb|கரஞ்சி பறவைகள்
இந்த கரஞ்சி ஏரியில் மஞ்சள் மூக்கு நாரை, கூழைக்கடா, அரிவாள் மூக்கன், நீர்க்காகம், சாம்பல் நாரை, உள்ளான், கரிச்சான் குருவி கொக்கு போன்ற புலம்பெயர் பறவைகளை பார்க்க முடியும். அண்மைய ஆய்வில் கரஞ்சி ஏரியில் 147 பறவை இனங்கள் குறிப்பிடப்பட்டுள்ளன.

## மேற்கோள்கள்

பகுப்பு:மைசூர் ஏரிகள்
நன்னீர் முத்துச் சிப்பி

**நன்னீர் முத்துச் சிப்பி** (Freshwater pearl mussel) இருசொற் பெயரீடு *மார்கனிசிஃபெரா மார்கனிசிஃபெரா*, என்பது அருகிய இனமான ஒரு நன்னீர் சிப்பி ஆகும். இது இரட்டைச்சிப்பியான மெல்லுடலி நீர்வாழ் விலங்கு ஆகும். இது  மாகன்சிபெரிடெசி குடும்பத்தைச் சேர்ந்தது ஆகும்.

இந்த இனத்திற்கு "நன்னீர் முத்துக் கருநீலச்சிப்பி" என்ற பெயர் அடிக்கடி பயன்படுத்தப்பட்டாலும், பிற நன்னீர் கருநீலச்சிப்பி இனங்களும் (எ.கா. மார்கரிடிஃபெரா ஆரிகுலேரியா) முத்துக்களை உருவாக்குகின்றன. மேலும் சில முத்துக்கள் பிறப்புக்கு பயன்படுத்தப்படுகின்றன. தற்காலத்தில் அதிகமாக வளர்க்கப்படும் முத்துச்சிப்பி *ஐரியொப்சிஸ்* இனம் ஆசியாவிலும்,  *அம்லிமா* சிற்றினம் வட அமெரிக்காவிலும், இவ்விரன்டும் குடும்பம் யூனியனிடே; வில் அடங்கும். யூனியோ பேரினத்தில் உள்ள இனங்களில் முத்துக்கள் காணப்படுகின்றன.

*மார்கனிசிஃபெரா மார்கனிசிஃபெரா*வின் ஓட்டின் உட்புரம் கெட்டியான  நேக்ரெ (முத்து உற்பத்தியாகுமிடம்). இச்சிற்றினத்தால் சிறந்த தரமான முத்து, உருவாக்கப்படுவதாக வரலாறு கூறுகிறது.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:மெல்லுடலிகள்
கடல் புறா

**கடல் புறா** (Gull) இது துறைமுகம், கடற்கரை, உப்பங்கழி ஆகியவற்றைச் சார்ந்து வாழ்கிறது. இவை கூட்டமாகச் செம்பருந்து, பழுப்புத் தலைக் கடல் காகம் முதலியவற்றோடு சேர்ந்து துறைமுகப்பகுதிகளில் வட்டமிட்டுக் கொண்டிருக்கும். இது லாரிடே குடும்பத்தைச் சேர்ந்த பறவை ஆகும். இது மீன்கள், புழுபூச்சிகள், கப்பலிலிருந்து எறியப்படும் அழுகிய பண்டங்கள் முதலியவற்றை உண்கின்றன. பிற பறவைகளை அச்சுறுத்தி அவை தேடிய உணவை கவர்ந்து விடுகின்றன.
## உடலமைப்பு
சாம்பல் அல்லது வெண்மை நிறமாகவும், தலை, இறக்கை முனைகள் முதலியன கருமையாகவும் காணப்படும். இதற்கு நீண்ட கூர்மையான சிறகுகளும், குட்டையான கழுத்தும், காலும், சவ்வினால் இணைந்த கால்விரல்களும் , பிளவுபட்ட வாலும்  உடையது. அதன் அலகு  ஆப்பு வடிவில் இருக்கும்.
### வாழ்வியல்
அது புல் அல்லது கடல் தாவரங்களால் கூடுகளை அமைக்கும். இது தன் கூடுகளை மணல் மேட்டிலோ , சதுப்பு நிலத்திலோ, சிறு குன்றின் மீதோ, நீரின் மேற்பரப்பிலோ, மரத்தின் மேலும்  இனத்திற்கேற்றவாறு அமைக்கும். ஒரே சமயத்தில் 2 அல்லது 3 முட்டைகளை இடும். ஆண் , பெண்  இரு பாலினமும் அடைகாக்கும் பணியில் ஈடுபடும். 
#### வாழிடம்
ஐரோப்பாவிலும், நடு  ஆசியாவிலும்,மேல் ஆசியாவிலும், வாழும்

## சான்றுகள்


பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:கடற்பறவைகள்
வால் நிலா

**வால் நிலா** என்பது நெப்டியூன், சனி போன்ற வளையங்கள் கொண்ட   
கிரகங்களைச் சுற்றி வரும் நிலாக்களுக்கு சில சமயங்களில் வால் போன்ற அமைப்பு தோன்றும். இதனையே வால் நிலா என்கிறனர். இந்த வால் போன்ற தோற்றம் உருவாவதற்கு காரணம் சனி கிரக நிலாவோடு சிறிய விண்கற்கள் உராய்வதால் ஏற்படுகின்றன எனப்படுகிறது.

பகுப்பு:விண்வெளி